কার্ল স্যাগান: যা কিছু ছিল, যা কিছু আছে
এবং যা কিছু থাকবে
তাই নিয়ে আমাদের এই বিশ্বব্রহ্মান্ড ।
এসো আমার সাথে ।
নীল ডিগ্রেস টাইসন: এক প্রজন্ম আগে
জ্যোতির্বিজ্ঞানী কার্ল স্যাগান এখানে দাঁড়িয়ে ছিলেন
এবং আমাদের মত লক্ষ কোটি মানুষকে চালিত করেছিলেন
এক দুঃসাহসিক অভিযাত্রার পথে ...
মহাবিশ্বের গবেষণা বিজ্ঞানের দ্বারাই সংঘঠিত হয়েছে ।
আবারও সময় হয়েছে এগিয়ে যাওয়ার ।
আমরা এমন একটি যাত্রা শুরু করতে যাচ্ছি যা আমাদের নিয়ে যাবে
ক্ষুদ্রাতিক্ষুদ্র হতে অসীমের দিকে,
সময়ের শুরু থেকে সদূর ভবিষ্যতের দিকে ।
আমরা অন্বেষণ করব অগণিত ছায়াপথ, সূর্য এবং জগৎ
সার্ফ করব স্থান-কালের মহাকর্ষ তরঙ্গে,
স্বাক্ষাৎ করব আগুণ এবং বরফে বসবাসকারী প্রাণীদের সাথে
খুঁজে বের করব অবিনশ্বর নক্ষত্রের গ্রহগুলোকে,
আবিস্কার করব সূর্যের চেয়ে ভারী পরমাণু
এবং পরমাণুর চেয়ে ক্ষুদ্র মহাবিশ্ব ।
কসমস নামক এই ডকুমেন্টরী আমাদের নিজেদের গল্পও বটে ।
এটা এক আশ্চর্য কাহিনী কিভাবে শিকারী এবং সংগ্রহকারীদের দল
নক্ষত্রের দিকে তাদের পথ খুঁজে নিয়েছিল,
অনেক নায়কের সমন্বয়ে এক দুঃসাহসিক অভিযাত্রা ।
এই যাত্রা সম্পন্ন করতে আমাদের প্রয়োজন কল্পনা ।
কিন্তু শুধু কল্পনা পর্যাপ্ত নয়
কারণ আমরা কল্পনা করতে পারি এমন যেকোন কিছুর চেয়ে প্রকৃতির বাস্তবতা
অনেক বেশী বিস্ময়কর ।
এই দুঃসাহসিক অভিযান সম্ভবপর হয়েছে প্রজন্মের পর প্রজন্ম অনুসন্ধানকারীদের দ্বারা
সহজ কিছু নিয়ম যথাযথভাবে অনুসরণ করার মাধ্যমে...
ধারণাসমূহ পরীক্ষা এবং পর্যবেক্ষণের মাধ্যমে যাচাই করে দেখো,
যাচাইয়ে টিকে যাওয়া ধারণাগুলোর উপর নির্ভর করে সামনে অগ্রসর হও,
যে ধারণাগুলো টিকেনি সেগুলো বাদ দাও ।
প্রমাণকে অনুসরণ করো তা যেদিকেই নির্দেশ করুক না কেন
এবং সবকিছু সমন্ধে প্রশ্ন করো ।
এই শর্তগুলো মেনে নাও,
বিশ্বব্রহ্মান্ড তোমার হয়ে যাবে ।
এখন এসো আমার সাথে ।
বাংলা অনুবাদ এবং সাবটাইটেল নির্মান: অদ্বিত কান্তি রাউৎ ।
এই কল্পনার মহাকাশযানে করে
স্থান ও কালের বাঁধা পেরিয়ে ,
আমরা যে কোন জায়গায় যেতে পারি ।
যদি তুমি দেখতে চাও মহাকাশে আমরা কোথায়,
সামনের জানালা দিয়ে তাকাও ।
সময়ের মাত্রাতে অতীত আমাদের নীচে অবস্থান করে ।
২৫ কোটি বছর আগে এই ছিল পৃথিবীর চেহারা ।
যদি ভবিষ্যৎ দেখতে চাও উপরে তাকাও ।
এখন থেকে ২৫ কোটি বছর পর যেরকম হবে এই হল সেরকম ।
যদি আমরা সাহস করি
ব্রহ্মান্ডের শেষ প্রান্তে যাবার,
আমাদেরকে জানতে হবে আমাদের মহাজাগতিক ঠিকানা,
এবং এই হল সেই ঠিকানার প্রথম সীমা ।
পৃথিবী
এখন পর্যন্ত আমাদের জানা একমাত্র ঘর ছাড়ছি আমরা,
ব্রহ্মান্ডের সর্বাপেক্ষা দূরবর্তী স্থানে যাবার জন্য ।
আমাদের নিকটতম প্রতিবেশী চাঁদের কোন আকাশ নেই,
নেই সমুদ্র, নেই জীবন ...
শুধু মহাজাগতিক সংঘর্ষের চিহ্ন ।
আমাদের নক্ষত্রটি বাতাস ও তরঙ্গকে নিয়ন্ত্রণ করে
এবং পৃথিবীপৃষ্ঠের সকল জীবনকে শক্তির জোগান দেয় ।
সূর্য সমস্ত গ্রহকে সৌরজগতে ধরে রাখে
তার মহার্কষের আকর্ষণে, বুধ গ্রহের সাথে শুরু হয়ে
... মেঘে ঢাকা শুক্র গ্রহ পর্যন্ত যেখানে গ্রীন হাউজ এফেক্ট
এটাকে এক ধরণের নরকে পরিণত করেছে ।
মঙ্গল ...
পৃথিবীর মতই দেখতে এক দুনিয়া ।
পাথুরে উল্কাপিন্ডের এক বেল্ট সূর্যকে ঘিরে আছে
মঙ্গল এবং বৃহস্পতি গ্রহের কক্ষপথের মাঝখানে ।
চারটা বড় উপগ্রহ এবং ডজনখানেক ছোট ছোট উপগ্রহ নিয়ে
বৃহস্পতি স্বয়ং যেন ক্ষুদ্র সৌরজগৎ।
অন্য সকল গ্রহের সম্মিলিত ভরের চেয়েও এটার ভর বেশী ।
বৃহস্পতির বিশাল লাল দাগ
একটা ঘূর্ণিঝড় আমাদের সম্পূর্ণ গ্রহের চেয়ে তিনগুণ বড়
যা বয়ে চলেছে বহু শতাব্দী ধরে ।
আমাদের সৌরজগতের মনিমুকুট শনি,
অগণিত আবর্তনশীল এবং ধীরলয়ে ডিগবাজি খাওয়া বরফের টুকরা
দ্বারা বেষ্টিত আছে ।
প্রতিটি বরফের টুকরা একেকটা ছোট্ট উপগ্রহ ।
ইউরেনাস ...
এবং নেপচুন,
সবচেয়ে দূরের গ্রহগুলো প্রাচীনকালের মানুষদের নিকট অজানা ছিল
এবং টেলিস্কোপ আবিস্কার হবার পরই আবিস্কৃত হয়েছিল ।
দূরতম গ্রহগুলো ছাড়িয়ে
দশ হাজার বরফাচ্ছাদিত জগতের একটা দল
এবং প্লুটো তাদের একটি ।
আমাদের তৈরী সমস্ত মহাকাশযানের মধ্যে
এটাই পৃথিবী থেকে সবচেয়ে দূরে ভ্রমণ করেছে ...
ভয়েজার ১
এতে এমন কিছু বার্তা রয়েছে যা আজ থেকে শতকোটি বছর পরেও আমাদের সম্পর্কে জানাবে
যেমন আমরা কারা
আমরা কেমন অনুভব করি
এবং আমাদের রচিত গান ।
( গান বাজছে )
টাইসন: এই বিশাল মহাজাগতিক সমুদ্রের
গভীরে তাকালে দেখবে
অসংখ্য জগৎ ছড়িয়ে আছে ।
এখান থেকে সূর্যকে শুধু অন্য একটা তারা মনে হয় ।
কিন্তু এটা এখনও তার মহাকর্ষীয় টান বজায় রাখছে
ট্রিলিয়ন বরফময় ধুমকেতুর উপর,
প্রায় পাঁচশ কোটি বছর আগে
সৌরজগৎ সৃষ্টি হবার পর থেকে ।
একে অর্ট মেঘ বলা হয় ।
আগে কেউ কখনো এগুলো দেখেনি বা দেখতে পারেনি,
কারণ এই ছোট দুনিয়াগুলোর প্রতিটি
তার নিকটতম প্রতিবেশী থেকে অতটাই দূরে
যতটা পৃথিবী থেকে শনিগ্রহ ।
ধুমকেতুর এই প্রকান্ড মেঘ সৌরজগৎকে ঘিরে রয়েছে ।
যা আমাদের মহাজাগতিক ঠিকানার দ্বিতীয় সীমা ।
পৃথিবী, সৌরজগৎ
মাত্র কয়েক দশক যাবৎ
আমরা অন্য নক্ষত্রদের গ্রহগুলোকে শণাক্ত করতে সক্ষম হয়েছি ।
কিন্তু আমরা ইতোমধ্যে জানি যে গ্রহসমূহের সংখ্যা প্রচুর ।
নক্ষত্রদের চেয়ে অনেক বেশী ।
এদের প্রায় সবাই পৃথিবী থেকে ভিন্ন,
এবং জীবন বলতে আমরা যা জানি তার জন্য প্রতিকূল ।
কিন্তু জীবন সম্পর্কে আমরা কি জানি ?
আমরা এখন পর্যন্ত শুধু এক ধরণের জীবন সমন্ধেই জানতে পেরেছি ।
পৃথিবীর জীবন ।
দেখছো কিছু ?
শুধু ফাঁকা স্থান, তাই না ?
ব্রহ্মান্ডকে দিপ্তীময় করে তোলা আলোর
এক সামান্য অংশই মানব চক্ষু দেখতে পারে ।
কিন্তু বিজ্ঞান সেইসব দেখার ক্ষমতা দেয় যা আমাদের ইন্দ্রিয় পারে না ।
অবলোহিত হল এমন এক প্রকার আলো যা
নাইট ভিশন গগলের মাধ্যমেই শুধু দেখা যায় ।
অবলোহিত সংবেদকের মাধ্যমে এই অন্ধকারে তাকালে এটি দেখা যাবে...
লুকাইত গ্রহ ।
এক সূর্যবিহীন দুনিয়া ।
আমাদের ছায়াপথে এরকম শতকোটি গ্রহ আছে, চিরস্থায়ী অন্ধকারে ভাসমান ।
এগুলো এতিম, নিজস্ব সৌরজগতের বিধ্বংসী জন্মের সময়
মাতৃ তারকা হতে বিচ্ছিন্ন ।
এসকল লুকোনো গ্রহের কেন্দ্র গলিত
কিন্তু পৃষ্ঠদেশ বরফজমাট ।
হয়ত সেখানে তরল জলের সমুদ্র রয়েছে
গলিত কেন্দ্র ও কঠিন পৃষ্ঠের মাঝখানে ।
আর কে জানে সেই সমুদ্রে কি সাতরে বেড়ায় ?
অবলোহিত রশ্মিতে আকাশগঙ্গা ( Milky Way ) এরকম দেখায় ।
শুধু উজ্জ্বল বিন্দুগুলো নয়, প্রতিটি বিন্দু
একটা তারা ।
কত তারা রয়েছে ?
কত গ্রহ রয়েছে ?
জীবনধারণের কত উপায় রয়েছে ?
এই ছবিতে আমরা কোথায় ?
ঐ চলতে থাকা বৃত্তটি দেখছো ?
ওখানেই আমরা বাস করি ..
কেন্দ্র থেকে ত্রিশ হাজার আলোকবর্ষ দূরে ।
আকাশগঙ্গা ছায়াপথ ( Milky Way Galaxy )
আমাদের মহাজাগতিক ঠিকানার পরবর্তী ধাপ ।
আমরা এখন পৃথিবী থেকে এক লক্ষ আলোকবর্ষ দূরে ।
আমাদের মহাবিশ্বের সর্বাপেক্ষা দ্রুততম জিনিস আলোর
এক লক্ষ বছর সময় লাগবে পৃথিবী থেকে আমাদের কাছে পৌঁছতে ।
এই হল ধ্রুবমাতার ( Andromeda ) বিশাল কুন্ডলী,
প্রতিবেশী ছায়াপথ ।
আমরা এই দুই দানবীয় ছায়াপথ
এবং আরো কিছু ছোট ছায়াপথকে
''স্থানীয় গোষ্ঠী'' বলে থাকি ।
পৃথিবী, সৌরজগৎ, আকাশগঙ্গা ছায়াপথ, স্থানীয় গোষ্ঠী
এখান থেকে আমাদের মাতৃ ছায়াপথও দেখা যায় না ।
''কন্যা মহাগুচ্ছে'' এ থাকা হাজারও ছায়াপথের মধ্যে আমাদের আকাশগঙ্গা একটি ।
এই পরিসরে,
ক্ষুদ্রতম বিন্দুসমূহ সহ আমাদের দেখা সকল বস্তু
হল ছায়াপথ ।
প্রতিটা ছায়াপথ ধারণ করে শতকোটি সূর্য
এবং অসংখ্য জগৎ ।
তবুও সমগ্র ''কন্যা মহাগুচ্ছ'' স্বয়ং
আমাদের মহাবিশ্বের ক্ষুদ্র একটা অংশমাত্র ।
এই হল বিশ্বব্রহ্মান্ড, আমাদের জানা সর্ববৃহৎ পরিসরে।
১০০০ কোটি ছায়াপথের একটা জাল ।
আমাদের মহাজাগতিক ঠিকানার এটাই শেষ ধাপ ।
অন্তঃত এখন পর্যন্ত ।
পৃথিবী, সৌরজগৎ, আকাশগঙ্গা ছায়াপথ, স্থানীয় গোষ্ঠী, কণ্যা মহাগুচ্ছ, দৃশ্যমান মহাবিশ্ব
দৃশ্যমান মহাবিশ্ব ?
এর মানে কি ?
এমনকি আমাদের জন্যও, কল্পনার এই মহাকাশযানেও
স্থান-কালের কতদূর আমরা দেখতে পারি তার একটা সীমা আছে ।
এটা আমাদের মহাজাগতিক দিগন্ত ।
এই দিগন্ত ছাড়িয়ে মহাবিশ্বের যে অংশ রয়েছে তা
আমাদের থেকে অনেক দূরে ।
সেখানকার আলো আমাদের কাছে এসে পৌঁছানোর জন্য
আমাদের মহাবিশ্বের ১৩.৮ শত কোটি ইতিহাসের সময়
পর্যাপ্ত নয় ।
অনেকেই সন্দেহ পোষণ করেন যে এই সমস্তকিছু
সকল গ্রহ, তারা, ছায়াপথ, গুচ্ছ সহ
আমাদের দৃশ্যমান মহাবিশ্ব --
অপরাপর মহাবিশ্বের এক বিশাল সমুদ্রে
একটা ছোট্ট বুদবুদ ছাড়া কিছুই নয় ।
এক বহুমহাবিশ্ব ।
মহাবিশ্বের পর মহাবিশ্ব ।
অন্তহীন দুনিয়া ।
নিজেকে খুব ছোট মনে হচ্ছে ?
ভাল, বিশ্বব্রহ্মান্ডের প্রেক্ষাপটে আমরা ছোটই ।
আমরা হয়ত আবর্জনার এক তুচ্ছ কণায় বসবাসকারী ছোট ছোট প্রাণী,
যা একটা বিস্ময়কর অসীমতায় ভাসমান ।
কিন্তু তাই বলে আমাদের চিন্তা ছোট নয় ।
এই মহাজাগতিক দৃষ্টিভঙ্গি আপেক্ষিকভাবে নতুন ।
মাত্র চার শতাব্দী আগে, আমাদের ছোট্ট দুনিয়া অজ্ঞাত ছিল
ব্রহ্মান্ডের বাকী অংশ সমন্ধে ।
তখন কোন টেলিস্কোপ ছিল না ।
তুমি খালি চোখে যা দেখ তাই ছিল মহাবিশ্ব ।
১৫৯৯ সালে ফিরে যাওয়া যাক,
প্রত্যেকে জানত যে সূর্য, গ্রহ এবং নক্ষত্ররা
শুধু আকাশের আলো যেগুলো পৃথিবীর চারপাশে ঘুরছে,
আমরা একটা ছোট্ট মহাবিশ্বের কেন্দ্রে অবস্থান করছি,
একটা মহাবিশ্ব শুধু আমাদের জন্যই সৃষ্ট ।
তখন পুরো গ্রহে একজন মানুষ ছিলেন
যে একটা অসীম বিরাট ব্রহ্মান্ডের কল্পনা করতেন ।
এবং কিভাবে সে অতিবাহিত করছিলেন ১৬০০ সালের
নববর্ষের সন্ধ্যা ?
অবশ্যই জেলখানায় ।
আমাদের জীবনে একটা সময় আসে
যখন প্রথমবারের মত অনুভব করি যে আমরা মহাবিশ্বের কেন্দ্রে নই,
আমরা যেখানে আছি তা আমাদের চেয়ে অনেক বেশী বড় ।
এটা আমাদের বেড়ে উঠার একটা অংশ ।
এটা যেমন আমাদের প্রত্যেকের বেলায় ঘটে থাকে,
তেমন আমাদের সভ্যতার বেলাতেও ঘটেছিল
ষোড়শ শতাব্দীতে ।
টেলিস্কোপ আবিস্কার হবার আগের এক দুনিয়ার কথা কল্পনা করো,
যখন মহাবিশ্ব ছিল সেটাই যা আমরা
খালি চোখে দেখতে পারি ।
এটা নিশ্চিত ছিল যে পৃথিবী গতিহীন,
এবং স্বর্গের সমস্তকিছু
সূর্য, চাঁদ, তারা, গ্রহ
আমাদের চারপাশে ঘুরে এবং তখন
একজন পোলিশ জ্যোতির্বিজ্ঞানী ও ধর্মযাজক কোপার্নিকাস
একটি মৌলিক প্রস্তাব রাখলেন । পৃথিবী কেন্দ্র নয় ।
সূর্যের চারপাশে আবর্তনকারী গ্রহসমূহের মত
পৃথিবী একটা গ্রহ ।
অনেকের মতই আপত্তিকারী সংস্কারক মার্টিন লুথার
এই ধারণাটাকে বাইবেলের জন্য অপমানজনক মনে করল ।
তারা আতঙ্কিত ছিল ।
কিন্তু একজন মানুষের জন্য কোপার্নিকাস বেশীদূর গেলেন না ।
তাঁর নাম ছিল জিওর্দানো ব্রুনো ।
এবং তিনি ছিলেন একজন জন্মগত বিপ্লবী ।
তিনি এই ছোট ব্রহ্মান্ডের ধারণাকে বদলাতে চেয়েছিলেন ।
নেপলের ( ইতালির একটা শহর ) একজন তরুণ সন্ন্যাসী হিসেবে
তিনি ছিলেন অনুপযুক্ত । তখন এমন এক সময় ছিল
যখন ইতালিতে চিন্তার স্বাধীনতা ছিল না ।
কিন্তু ব্রুনো ঈশ্বরের সৃষ্টি সমন্ধে জানবার জন্য
আকুল ছিলেন ।
চার্চ কর্তৃক নিষিদ্ধকৃত বইগুলো তিনি পড়ার সাহস করেছিলেন,
আর এটাই ছিল তার সর্বনাশের কারণ ।
বইগুলোর মধ্যে একটাতে
১৫০০ বছর আগে মারা যাওয়া একজন প্রাচীন রোমান
তাঁকে জানায় এমন এক মহাবিশ্বের কথা যা অনেক বিশাল,
তার ঈশ্বরের ধারণার মতই সীমাহীন ।
লুক্রিশাস ( লেখক ) পাঠককে কল্পনা করতে বলেন যে তিনি ( পাঠক )
মহাবিশ্বের প্রান্তে দাঁড়িয়ে আছেন
এবং বাইরের দিকে একটি তীর নিক্ষেপ করছেন ।
যদি তীরটি যেতেই থাকে তবে
আপনার কল্পিত প্রান্ত ছাড়িয়ে মহাবিশ্ব আরো বিস্তৃত ।
কিন্তু যদি তীরটি যেতে না থাকে ...
একটি দেয়ালে আঘাত করে তবে সেই দেয়াল অবশ্যই
আপনার কল্পিত মহাবিশ্বের প্রান্ত ।
এখন যদি আপনি ঐ দেয়ালের উপরর দাঁড়িয়ে আরেকটি তীর ছুড়েন,
তাহলে সেই দু'টো সম্ভাবনাই সামনে আসে...
হয় এটা চিরকাল চলতে থাকবে মহাকাশের মধ্য দিয়ে
অথবা কোন সীমানায় আঘাত করবে
যেখানে আপনি দাঁড়িয়ে আরেকটা তীর ছুড়তে পারেন ।
উভয় ক্ষেত্রেই মহাবিশ্ব সীমানাহীন ।
ব্রহ্মান্ড অবশ্যই অসীম ।
এটা ব্রুনোর মনে খাঁটি অনুভূতি সৃষ্টি করে ।
তাঁর পূজনীয় ঈশ্বরও নিশ্চয়ই অসীম ।
তাহলে ঈশ্বরের সৃষ্টি কিভাবে অসীমের চেয়ে কিছু কম হতে পারে ?
( দরজা খুলে গেল )
এরপর তাঁর আর কোথাও কাজ মেলেনি ।
ত্রিশ বছর বয়সে
তাঁর একটা সপ্ন তাঁর ভাগ্য নির্ধারণ করে দিল ।
সপ্নের মধ্যে তিনি নক্ষত্রে পরিপূর্ণ একটা আবদ্ধ বাটির ভিতর ঢাকা
এক জগতে জেগে উঠলেন ।
ব্রুনোর সময় এটাই ছিল ব্রহ্মান্ড ।
তিনি ভয়ের এক বিরক্তিকর মুহূর্ত অনুভব করেছিলেন,
যেন সেখানকার সবকিছু
তাঁর পায়ের নীচে খসে পড়ছে ।
কিন্তু তিনি সাহস সঞ্চয় করলেন ।
ব্রুনো: আমি মহাকাশে পূর্ণ বিশ্বাসের সাথে আমার পাখা ছড়িয়ে দিলাম
এবং আমার সবকিছু ছেড়ে অসীমের দিকে ধাবিত হলাম
যা অন্যরা শুধু দূর থেকেই দেখেছিল ।
এখানে কোন উপর ছিল না, কোন নীচ ছিল না, কোন প্রান্ত ছিল না
কোন কেন্দ্র ছিল না ।
আমি দেখেছিলাম যে সূর্য শুধু অন্য একটা তারা মাত্র ।
এবং সকল তারা হল অন্যান্য সূর্য মাত্র, যাদের প্রত্যেকে
আমাদের পৃথিবীর মত অন্যান্য পৃথিবী দ্বারা ঘিরে ছিল ।
এই অসীমতার আবিস্কার
অনেকটা প্রেমে পড়র মত ।
টাইসন: ব্রুনো একজন ধর্মপ্রচারক হয়ে উঠেছিলেন,
অসীমতার অকাট্য সত্য ইউরোপে ছড়িয়ে দিচ্ছিলেন ।
তিনি অনুমান করেছিলেন যে ঈশ্বরের অন্যান্য প্রেমিক প্রেমিকাগণ সৃষ্টির
এই মহান এবং চমৎকার দৃষ্টিভঙ্গিকে স্বাভাবিকভাবে গ্রহণ করবে ।
ব্রুনো: আমি কি বোকাই না ছিলাম ।
টাইসন: তাঁর মাতৃভূমির রোমান ক্যাথলিক চার্চ দ্বারা
তিনি সমাজচ্যুত ছিলেন,
সুইজারল্যান্ডের পূর্ববিধানকারী
এবং জার্মানীর লুথেরীয়দের দ্বারা তিনি স্বদেশ হতে বিতাড়িত হয়েছিলেন ।
ব্রুনো ইংল্যান্ডের অক্সফোর্ড বিশ্ববিদ্যালয়ে
একটা বক্তৃতা দেবার সুযোগ লুফে নিলেন ।
শেষপর্যন্ত তাঁর মনে হল,
তিনি নিজের দর্শন উত্থাপন করার একটা সুযোগ পেয়েছেন এমন দর্শকদের মাঝে যারা কিনা তাঁর মতই ভাবে ।
( হাসি )
আমি ব্রহ্মান্ডের এক নতুন দৃষ্টিভঙ্গি উপস্থাপন করতে এসেছি ।
এই তর্কে কোপার্নিকাস সঠিক ছিলেন যে পৃথিবী
মহাবিশ্বের কেন্দ্র নয় ।
পৃথিবী সূর্যের চারপাশে ঘুরে ।
এটা অন্য গ্রহগুলোর মত একটা গ্রহমাত্র ।
কিন্তু কোপার্নিকাস মাত্র শুরু ছিল,
আমি নিয়ে আসলাম সূর্যোদয় ।
নক্ষত্ররা হল অন্যান্য অগ্নিময় সূর্য,
পৃথিবীর মত একই উপাদান দ্বারা গঠিত
এবং তাদের নিজস্ব জলময় পৃথিবী রয়েছে,
সাথে রয়েছে গাছপালা এবং পশুপাখি যেগুলো আমাদের পৃথিবীর জীবদের তুলনায় কম পবিত্র নয় ।
তুমি কি পাগল নাকি শুধুই অজ্ঞ ?
সবাই জানে যে দুনিয়া একটাই ।
সবাই যা জানে তা ভুল ।
আমাদের অনন্ত ঈশ্বর তৈরী করেছেন এক সীমাহীন মহাবিশ্ব
যেখানে রয়েছে অসীম সংখ্যক দুনিয়া ।
তুমি যেখান থেকে এসেছ সেখানে কি এরিস্টটল পড়নি ?
এমনকি বাইবেল ?
আমি আপনাকে মিনতি করছি, ''প্রাচীনত্ব, ঐতিহ্য, বিশ্বাস এবং কর্তৃত্ব ত্যাগ করুন ।''
আসুন সবাই মিলে নতুনভাবে শুরু করি,
যেসব জিনিসকে আমরা প্রমাণিত মনেকরি সেসব জিনিসের উপর প্রশ্ন উঠাই ।
ধর্মবিরোধী !
নাস্তিক !
আপনাদের ঈশ্বর খুব ছোট ।
টাইসন: একজন বিজ্ঞ মানুষ এ থেকে শিক্ষা নিয়ে নিতেন,
কিন্তু ব্রুনো তেমন মানুষ ছিলেন না ।
তিনি তাঁর গগণচুম্বী দর্শন নিজের মধ্যে রাখতে পারলেন না,
এটা জানার পরও যে সেসময় দুনিয়াতে
এমন মত প্রকাশের শাস্তি
অত্যন্ত নিষ্ঠুর এবং অস্বাভাবিক ।
জিওর্দানো ব্রুনো এমন একসময়ে বাস করতেন যখন এমন কোন জিনিস ছিল না
যা চার্চ ও রাষ্ট্র থেকে আলাদা ।
''বাকস্বাধীনতা যে প্রতিটি মানুষের পবিত্র অধিকার''
এমন ধারণা তখন ছিল না ।
প্র্রচলিত বিশ্বাসের সাথে মেলে না এমন ধারণা ব্যক্ত করা
তোমাকে বেশ ভাল বিপদে ফেলতে পারে ।
বেপরোয়াভাবে ব্রুনো ইতালীতে ফেরত আসলেন ।
হয়ত তিনি স্বদেশে ফেরার জন্য কাতর ছিলেন ।
কিন্তু তবুও, তিনি অবশ্যই জানতেন যে তার মাতৃভূমি
ইউরোপের সবচেয়ে বিপজ্জজনক জায়গাগুলোর একটি,
সম্ভবত তিনি যাচ্ছিলেন ।
রোমাান ক্যাথলিক চার্চ আদালতের একটা ব্যবস্থা নিয়ন্ত্রন করত
যাকে বলা হত ''বিচারবিভাগীয় তদন্ত''
এবং এটার একমাত্র উদ্দেশ্য ছিল তদন্ত ও বিচার করা
সেইসব মানুষদের যারা তাদের মতবাদের বিরুদ্ধে কিছু বলে ।
খুব বেশীদিন আগের কথা নয় ব্রুনো চিন্তা রক্ষীদের খপ্পড়ে
পড়েই গেলেন ।
সেই ভ্রমণকারী, যিনি অসীম মহাবিশ্বের পূজা করতেন,
অবহেলিতভাবে কারাগারে আটকে ছিলেন আটবছর যাবৎ।
বারবার জিজ্ঞাসাবাদের পরও
তিনি নিজের দর্শন অস্বীকার করতে রাজী হননি।
কেন চার্চ ব্রুনোকে শাস্তি দেবার
ইচ্ছা পোষণ করল ?
কেন তারা এত ভীত ছিল ?
যদি ব্রুনো সঠিক হয় তাহলে পবিত্র বইসমূহ
এবং চার্চের কর্তৃত্ব
সম্পর্কে প্রশ্ন উঠবে ।
শেষ পর্যন্ত, তদন্তকার্যের প্রধাণরা
তার রায় অনুষ্ঠিত করল ।
প্রধাণ বিচারক: তোমাকে দোষী সাব্যস্ত করা হল
পবিত্র ট্রিনিটি এবং যীশু খ্রিষ্টের দেবত্ব সম্পর্কে প্রশ্ন
উত্থাপন করার জন্য ।
''ঈশ্বর রাগ করেন না এবং পুণ্যবান থেকে পাপী সবাই নিরাপদ''
এমনটা বিশ্বাস করার জন্য ।
অন্য দুনিয়ার অস্তিত্ব আছে বলে দাবী করার জন্য ।
তোমার লেখা সকল বই সেন্ট পিটার্স চত্বরে
জমা করে পোড়ানো হবে ।
সম্মানিত পিতা, এই আট বছর কারাবাসে থাকার দরুণ
আমি চিন্তা করার অনেক সময় পেয়েছি ।
তো ...
তুমি তোমার মতামত ত্যাগ করছ ?
সৃষ্টিকর্তার জন্য আমার ভালবাসা এবং শ্রদ্ধা
আমাকে অনুপ্রাণিত করেছে অসীম সৃষ্টির দিকে ।
তোমাকে রোমের সরকারের কাছে পাঠানো হল
যাতে তোমার মত অনুতপ্ত না হওয়া ব্যক্তির
সঠিক শাস্তি প্রদান পরিচালিত হয় ।
হয়ত আমি এই রায় শুনতে তত ভীত নই
যতটা আপনি ভীত এই রায় শুনাতে ।
ব্রুনো শহীদ হবার দশ বছর পর
গ্যালিলিও প্রথম টেলিস্কোপের মধ্য দিয়ে তাকালেন,
বুঝতে পারলেন যে ব্রুনো সঠিক ছিলেন ।
আকাশগঙ্গা অসংখ্য তারার সমন্বয়ে গঠিত
যেগুলো খালি চোখে দেখা যায় না
এবং আকাশের ঐসকল আলোর কয়েকটি আসলে অন্য দুনিয়া ।
ব্রুনো কোন বিজ্ঞানী ছিলেন না
ব্রহ্মান্ড সমন্ধে তার দর্শন ছিল কাকতালীয়ভাবে সঠিক অনুমান ।
কারণ, তিনি এর পক্ষে কোন প্রমাণ উপস্থাপন করতে পারেননি ।
বেশীরভাগ অনুমানের মত, এটা ভুলও হতে পারত ।
কিন্তু একটা ধারণা ছড়িয়ে পড়ল,
যেটা অন্যরা যাচাই করে দেখতে শুরু করল ।
শুধুই এটাকে ভুল প্রমাণ করার জন্য ।
ব্রুনো মহাকাশের বিশালতার আভাস তো পেয়েছিলেন
কিন্তু তাঁর সময়ের বিস্ময়কর অসীমতা সম্পর্কে কোন ধারণাই ছিল না ।
আমরা মানুষেরা, যারা টেনেটুনে একশ বছর বাঁচি,
ব্রহ্মান্ডের ইতিহাসরূপী সময়ের বিশাল বিস্তৃতিকে
উপলব্ধি করার আশা কিভাবে করতে পারি ?
মহাবিশ্বের বয়স ১৩.৮ শত কোটি বছর ।
মহাজাগতিক সময় সম্পর্কে কল্পনা করতে
একে বর্ষপঞ্জির একটা বছর হিসেবে বিবেচনা করি ।
আমাদের মহাবিশ্বের জন্মের মধ্য দিয়ে মহাজাগতিক বর্ষপঞ্জি জানুয়ারীর এক তারিখে শুরু হয় ।
তখন থেকে আজ ( ৩১ ডিসেম্বর মধ্যরাত ) পর্যন্ত
ঘটা সকল ঘটনা ধারণ করে
এই বর্ষপঞ্জি ।
এই পরিসরে, প্রতিটি মাস ১০০ কোটি বছর নির্দেশ করে ।
প্রতিটা দিন প্রায় ৪ কোটি বছরের প্রতিনিধিত্ব করে ।
চলো, যতদূর পারি আমরা পিছনে ফিরে যাই,
মহাবিশ্বের একেবারে প্রথম মুহূর্তটিতে ।
পহেলা জানুয়ারী, বৃহৎ বিস্ফোরণ ( the big bang )
( বিস্ফোরণ )
এখন পর্যন্ত সময়ের যত অতীতে আমরা দৃষ্টি নিবদ্ধ করতে পারি
এটা হল সেই মুহূর্ত ।
আমাদের সমগ্র মহাবিশ্ব উত্থিত হয়েছিল একটা একক পরমাণুর চেয়েও ক্ষুদ্র বিন্দু থেকে ।
স্থান স্বয়ং মহাজাগতিক আগুণের মধ্য দিয়ে বিস্ফোরিত হয়েছিল,
মহাবিশ্বের প্রসারণ চালু করেছিল
এবং আজকের দিনে আমাদের জানা সকল পদার্থ ও শক্তির
জন্ম দিয়েছিল ।
জানি, এটা হয়ত পাগলামি মনে হচ্ছে
কিন্তু ''বৃহৎ বিস্ফোরণ তত্ত্ব'' কে সমর্থন করার মত
শক্তিশালী পর্যবেক্ষণযোগ্য প্রমাণ রয়েছে ।
যেমন, ব্রহ্মান্ডে এত প্রচুর পরিমাণ হিলিয়ামের মজুদ
এবং বিস্ফোরণ থেকে নির্গত বেতার তরঙ্গের প্রভা ।
প্রসারিত হবার সাথে সাথে মহাবিশ্ব শীতল হয়ে আসল
এবং তখনও ২০০ মিলিয়ন বছর যাবৎ অন্ধকার ছিল ।
মহাকর্ষ গ্যাসপুঞ্জকে একত্রিত করল এবং উত্তপ্ত করা শুরু করল
যতক্ষণ না প্রথম তারা আলোয় উদ্ভাসিত হয়
জানুয়ারীর ১০ তারিখে ।
৩১ জানুয়ারী, তারাসমূহ সমবেত হয়ে
প্রথম ক্ষুদ্র ছায়াপথগুলো জন্ম দিল ।
এই ছায়াপথসমূহ সমবেত হয়ে গঠন করল বড় বড় ছায়াপথ ।
আমাদের আকাশগঙ্গা এরকমই একটি
যা এগারশ কোটি বছর আগে গঠিত হয়েছিল
মহাজাগতিক বছরের ১৫ মার্চ ।
শতকোটি সূর্য ।
এদের মধ্যে আমাদেরটা কোনটা ?
ওটা এখনো জন্মায়নি ।
অন্য তারাদের ছাই থেকে এটা জন্ম নিবে ।
এই আলোর ঝলকগুলো দেখতে পাচ্ছ ?
প্রতিটা একেকটা সুপারনোভা ( নাক্ষত্রিক বিস্ফোরণ ),
একটি দানব তারার জ্বলন্ত মৃত্যু ।
নক্ষত্ররা মারা যায় এবং জন্মায় এরকম জায়গায়...
একটা নাক্ষত্রিক শিশুশালা ।
এরা বৃষ্টির ফোটার মত ঘনীভূত হয়
গ্যাস ও আবর্জনার বিশাল মেঘ থেকে ।
এরা এত উত্তপ্ত হয় যে পরমাণুসমূহের নিউক্লিয়াস
নিজেদের ভিতর গভীরে একসাথে মিলে গিয়ে
আমাদের নিঃশ্বাসের জন্য প্রয়োজনীয় অক্সিজেন, পেশীর কার্বন,
হাড়ের ক্যালসিয়াম, রক্তের লৌহ,
এসবকিছু তৈরী করে
বহু আগে মারা যাওয়া নক্ষত্রের অগ্নিময় হৃদয়ে ।
তুমি, আমি, আমরা সবাই...
আমরা নক্ষত্রের উপাদান দ্বারা তৈরী ।
এই নক্ষত্রের উপাদানগুলো পুনঃব্যবহৃত হয় এবং সমৃদ্ধ হয়
বারবার,
নক্ষত্রদের সফল প্রজন্মের মধ্য দিয়ে ।
আমাদের সূর্যের জন্ম হতে আর কত দেরী ?
এখনো অনেক সময় ।
আগামী ছয়শ কোটি বছরেও
এটা জ্বলবে না ।
আমাদের সূর্যের জন্মদিন
মহাজাগতিক বর্ষপঞ্জির ৩১ আগস্ট ।
সাড়ে চারশ কোটি বছর আগে
আমাদের সৌরজগতের অন্যান্য গ্রহসমূহের সাথে
গ্যাস ও আবর্জনার এক চাকতি থেকে পৃথিবী গঠিত হয়েছিল,
আবর্তন করছিল সদ্যজন্মানো সূর্যকে ।
বারবার হওয়া সংঘর্ষ উৎপাদন করেছিল ধ্বংসাবশেষের এক ক্রমবর্ধমান পিন্ড ।
ঐ উল্কাপিন্ডটি দেখেলে ?
না, ওটা নয় ।
ওখানে ঐটা ।
আমাদের অস্তিত্ব আছে কেননা ওটির মহাকর্ষ ( মাধ্যাকর্ষণ ) এটাকে
এক ইঞ্চি বায়ে ঠেলে দিয়েছিল ।
এই ইঞ্চি কি পার্থক্য তৈরী করল
সৌরজগতের পরিসরে ?
অপেক্ষা করো, নিজেই দেখবে ।
জন্মের প্র্রথম একশ কোটি বছরেই
পৃথিবী ভাল এক সংঘর্ষে লিপ্ত হয়েছিল ।
আবর্তনরত ধ্বংসাবশেষের টুকরোগুলো সংঘর্ষে লিপ্ত হল এবং সমবেত হল
যদ্দিন না এগুলো তুষারগোলকে পরিণত হয়ে আমাদের চাঁদ গঠন করল ।
চাঁদ হল সেই বিধ্বংসী সংঘর্ষের সাক্ষী ।
অনেক আগে যদি তুমি পৃথিবীপৃষ্ঠে দাঁড়িয়ে থাকতে
তবে চাঁদ শতগুণ বেশী উজ্জ্বল দেখাত ।
এখনকার তুলনায় দশগুণ বেশী কাছে ছিল চাঁদ,
কেননা পৃথিবীর মহাকর্ষ একে অনেক বেশী নিকটে ধরে রেখেছিল ।
পৃথিবী ঠান্ডা হবার সাথে সাথে সমুদ্র গঠিত হতে শুরু করল ।
তখন ঢেউ আজকের ঢেউয়ের তুলনায় হাজার গুণ উচু ছিল ।
যুগান্তর ধরে পৃথিবীতে হওয়া জোয়ারের সংঘর্ষ
চাঁদকে দূরে ঠেলে দিল ।
জীবন এখানেই কোথাও শুরু হয়েছিল,
২১ সেপ্টেম্বরে,
সাড়ে তিনশ কোটি বছর আগে আমাদের এই ছোট্ট দুনিয়াতে ।
আমরা এখনও জানিনা প্রাণ কিভাবে সৃষ্টি হয়েছিল ?
আমরা যতদূর জানি,
এটা আকাশগঙ্গার অন্য কোন অংশ থেকে এসেছে ।
প্র্রাণের উৎপত্তি
বিজ্ঞানের সবচেয়ে বড় অমীমাংসিত রহস্যগুলোর মধ্যে একটি ।
এই যে প্রাণ রান্না হচ্ছে
বিকশিত হচ্ছে সকল জৈবরাসায়নিক রেসিপি
এর অসামান্য জটিল ক্রিয়াকলাপের জন্য ।
৯ নভেম্বর, জীবন শ্বাস নেয়া, চলাফেরা,
খাওয়া, পরিবেশের প্রতি সাড়া দেয়া শুরু করল ।
ঐ অগ্রগামী অনুজীবদের নিকট আমরা ঋণী ।
ও হ্যা আরেকটা জিনিস ।
তারা যৌনমিলন আবিস্কার করল ।
সতেরো ডিসেম্বর এমনই এক দিন ।
জীবন সমুদ্র থেকে উঠে আসল
এবং বৃহৎ গাছপালা ও পশুপাখির বৈচিত্র্যে
জীবন ছড়িয়ে পড়েছিল ।
টিকটালিক সেই প্রথম প্রাণীদের মধ্যে একটি যা ভূমিতে সাহস করে উঠে আসে ।
এই অনুভূতি অনেকটা অন্য গ্রহ ভ্রমণের মত ।
বন, ডাইনোসর,
পাখি, পোকামাকড়,
তারা সবাই বিকশিত হয়েছিল ডিসেম্বরের শেষ সপ্তাহে ।
প্রথম ফুল
ফুটেছিল ডিসেম্বরের ২৮ তারিখ ।
এসমস্ত প্রাচীন বন বেড়ে উঠেছিল, মারা গিয়েছিল
এবং ভূপৃষ্ঠের নীচে চাপা পড়েছিল,
তাদের অবশেষ কয়লাতে রূপান্তরিত হয়েছিল ।
৩০ কোটি বছর পর
আমরা মানুষেরা শক্তির জন্য ওসব কয়লার বেশীরভাগ দহন করছি
এবং নিজেদের সভ্যতাকে বিপদে ফেলে দিয়েছি ।
সৌরজগৎ সৃষ্টির সময়কার
সেই উল্কাপিন্ডের কথা মনে আছে,
যেটা সামান্য বায়ে সরে গিয়েছিল ?
এই এখন এটা আসে
সকাল ৬.২৪ এ
মহাজাগতিক বর্ষপঞ্জির ৩০ ডিসেম্বর ।
দশ কোটি বছরেরও বেশী সময় ধরে
পৃথিবীতে ডাইনোসরদের প্র্রভুত্ব ছিল ।
যখন আমাদের পূর্বপুরুষ ছোট্ট স্তন্যপায়ীরা
মাটির নীচে ভয়ে ভয়ে জীবন কাটাত ।
ঐ উল্কাপিন্ডটি সব পরিবর্তন করে দিল ।
যদি সেইসময় এটা না সরত
তাহলে হয়ত পৃথিবীর সাথে সংঘর্ষও ঘটত না
আর ডাইনোসরেরা এখনও থাকত
কিন্তু আমরা থাকতাম না ।
চরম আকস্মিকতার এক ভাল উদাহরণ
প্রকৃতিতে টিকে যাবার এক সুযোগ ।
মহাবিশ্বের বয়স ইতোমধ্যে
সাড়ে ১৩০০ কোটি বছরের বেশী ।
এখনও আমাদের কোন চিহ্ন নাই ।
সময়ের বিশাল সমুদ্রে এই বর্ষপঞ্জি দেখায় যে
আমরা মানুষেরা বিকশিত হয়েছি
কেবলমাত্র মহাজাগতিক বছরের শেষ দিনের শেষ ঘন্টায় ।
১১.৫৯ মিনিট ৪৬ সেকেন্ড ।
সকল নথিভৃক্ত ইতিহাস শেষ ১৪ সেকেন্ডে ব্যপ্ত আছে,
এবং তোমার শোনা সকল মানুষ
এখানেই কোথাও থেকেছিল ।
সমস্ত রাজা, সংগ্রাম, দেশান্তর, আবিস্কার,
যুদ্ধ এবং ভালবাসা ইতিহাস বইয়ের সবকিছু
এখানে মহাজাগতিক বর্ষপঞ্জির
শেষ সেকেন্ডগুলোতে ঘটেছিল ।
কিন্তু যদি আমরা মহাজাগতিক সময়ের
এমন একটা সংক্ষিপ্ত মুহূর্ত অনুসন্ধান করতে চাই ...
আমাদেরকে পরিসর পরিবর্তন করতে হবে ।
আমরা ব্রহ্মান্ডে নবাগত ।
মহাজাগতিক বছরের শেষ রাতে আমাদের নিজেদের গল্প শুরু হয় ।
নতুন বছরের সন্ধ্যায় ৯.৪৫ ।
৩৫ কোটি বছর আগে,
আমাদের ( তোমার এবং আমার ) পূর্বপুরুষগণ এই পদচিহ্ন ছেড়ে গিয়েছিল ।
আমরা দাঁড়িয়ে ছিলাম এবং তাদের থেকে নিজেদের আলাদা করেছিলাম ।
যখন আমরা দু'পায়ে ভর দিয়ে দাঁড়ালাম,
তখন আমাদের দৃষ্টি শুধু ভূমিতে সীমাবদ্ধ থাকল না ।
এখন আমরা বিস্ময়ের সাথে উপরে তাকাতে পারলাম ।
মানবজাতির অস্তিত্বের দীর্ঘতম সময় ধরে,
বলা যায় চল্লিশ হাজার প্র্রজন্ম ধরে
আমরা ছিলাম যাযাবর,
শিকারী আর সংগ্রহকারীদের ছোট ছোট দলে বাস করতাম,
অস্ত্র বানানো, আগুণকে নিয়ন্ত্রন করা,
জিনিপত্রের নাম রাখা এসবকিছু শিখলাম
মহাজাগতিক বর্ষপঞ্জির শেষ ঘন্টায় ।
তারপর কি ঘটল জানতে হলে, আমাদেরকে পরিসর বদলাতে হবে
মহাজাগতিক বছরের শেষ রাতের
শেষ মিনিট দেখার জন্য ।
১১.৫৯
মহাবিশ্বের সময়ের পরিসরে আমরা এত নতুন
যে মহাজাগতিক বছরের শেষ ৬০ সেকেন্ড বা
প্রায় ৩০,০০০ বছর আগে অব্দি
আমরা প্রথম ছবি আঁকা শুরুই করিনি ।
এই হল সেই সময় যখন আমরা জ্যোতির্বিজ্ঞান আবিস্কার করলাম ।
বস্তুত, আমরা সবাই জ্যোতির্বিজ্ঞানী থেকেই এসেছি ।
আমাদের টিকে থাকা নির্ভর করত কিভাবে নক্ষত্রদের পড়তে হয় সেই জ্ঞানের উপর
যাতে শীতকালের আগমণ এবং বন্য জন্তুদের দেশান্তর
সম্পর্কে আমরা আগেভাগে জানতে পারি ।
দশ হাজার বছর আগে
আমাদের জীবনযাত্রায় একটি বিপ্লব শুরু হল ।
আমাদের পূর্বপুরুষগণ শিখল কিভাবে পরিবেশকে নিজের মত করে সাজাতে হয়,
বন্য গাছপালা এবং জন্তুদের বশীভূত করা,
জমি চাষ করা এবং এক জায়গায় স্থায়ীভাবে থাকা শিখল ।
এটা সবকিছু বদলে দিল ।
আমাদের ইতিহাসে প্র্রথমবারের মত,
আমাদের কাছে প্রয়োজনের চেয়ে অধিক জিনিসপত্র ছিল ।
সেসব জিনিসের হিসাব রাখার প্রয়োজন হয়েছিল ।
মধ্যরাতের ১৪ সেকেন্ড আগে
অথবা ছয় হাজার বছর আগে আমরা লেখা আবিস্কার করলাম ।
সেইদিন খুব বেশী দেরী নেই যেদিন আমরা
শস্যদানা নথিভূক্ত করতে শুরু করলাম ।
লেখনীর মাধ্যমে আমাদের চিন্তাভাবনা সংরক্ষণ করলাম
এবং স্থান ও কালের মধ্যে বহুদূরে পাঠিয়ে দিলাম ।
কাদামাটির ট্যাবলেটে ক্ষুদ্র খোদাই
আমাদের নিকট মৃত্যুকে পরাস্ত করার উপায় হয়ে উঠল ।
এটা দুনিয়াকে কাপিয়ে দিল ।
মূসা জন্ম নিল ৭ সেকেন্ড আগে ।
বুদ্ধ ৬ সেকেন্ড আগে ।
যীশু ৫ সেকেন্ড আগে ।
মুহাম্মদ ৩ সেকেন্ড আগে ।
মাত্র দুই সেকেন্ড আগেও নয় এমনই সময়ে, ভাল খারাপ যাই হোক
পৃথিবীর দু'টি অংশ একে অপরকে আবিস্কার করল
এবং মহাজাগতিক বর্ষপঞ্জির মাত্র শেষ সেকেন্ডে
আমরা বিজ্ঞানকে ব্যবহার করা শুরু করলাম
প্রকৃতির রহস্য এবং নিয়ম আবিস্কার করার কাজে ।
বৈজ্ঞানিক পদ্ধতি এত শক্তিশালী
যে প্রায় চার শতাব্দীর মধ্যে
এটা গ্যালিলিওর টেলিস্কোপের মধ্য দিয়ে অন্য জগতের দিকে প্রথম তাকানো থেকে শুরু করে
আমাদেরকে নিয়ে গেছে চাঁদের মাটিতে পদচিহ্ন অঙ্কন পর্যন্ত ।
এর মাধ্যমে আমরা ব্রহ্মান্ডের স্থান ও সময়ের মধ্যে
আমরা কোথায় এবং কখন রয়েছি তা আবিস্কার করেছিলাম ।
কার্ল স্যাগানঃ ব্রহ্মান্ডের নিজেকে জানার একটা উপায় হলাম আমরা ।
কার্ল স্যাগানের হাত ধরেই এই Cosmos ডকুমেন্টরীর প্রথম যাত্রা শুরু হয়েছিল
এক প্রজন্ম আগে ।
তিনি ছিলেন বিংশ শতাব্দীর
সর্বাপেক্ষা সফল বিজ্ঞানবক্তা ।
কিন্তু প্রথমত এবং সবার আগে তিনি একজন বিজ্ঞানী ছিলেন ।
গ্রহ সমন্ধে আমাদের জ্ঞান অর্জনে কার্ল স্যাগান
ব্যাপক অবদান রেখেছিলেন ।
শনিগ্রহের দানবীয় চাঁদ টাইটানে মিথেন হ্রদের অস্তিত্ব
সম্পর্কে তিনি সফলভাবে ভবিষ্যদ্বানী করেছিলেন ।
তিনি দেখিয়েছিলেন, ''আদিম পৃথিবীর আবহাওয়া
শক্তিশালী গ্রীন হাউজ গ্যাস দ্বারা পরিপূর্ণ ছিল ।''
তিনি প্রথম বুঝেছিলেন যে মঙ্গল গ্রহের ঋতুর পরিবর্তন
ধুলিঝড়ের কারণেই ঘটে ।
ভিনগ্রহী প্রাণী এবং বুদ্ধিমত্তা
খোঁজার ব্যাপারে কার্ল ছিলেন
একজন অগ্রদূত ।
মহাকাশ যুগের প্রথম চল্লিশ বছরের মধ্যে
সৌরজগৎ অনুসন্ধানকারী প্রতিটি প্রধাণ মহাকাশযান উৎক্ষেপণে
তিনি উল্লেখযোগ্য ভূমিকা পালন করেন ।
কিন্তু তিনি শুধু এগুলোই করেননি ।
এটা কার্ল স্যাগানের নিজের বর্ষপঞ্জি, ১৯৭৫ সালে ।
আমি তখন কে ছিলাম ?
আমি ছিলাম ব্রুনক্স থেকে আসা ১৭ বছরের এক বালক
যে বিজ্ঞানী হবার সপ্ন দেখত
এবং কোনভাবে পৃথিবীর সবচেয়ে জনপ্রিয় জ্যোতির্বিজ্ঞানী
সময় পেলেন উত্তর নিউইয়র্কের ইথিকাতে আমাকে আমন্ত্রণ জানানোর ।
একটি রবিবার তাঁর সাথে কাটাতে বললেন ।
আমি সেই তুষারাচ্ছাদিত দিনটিকে গতকালের মত স্মরণ করতে পারি ।
তিনি বাস স্টপে আমার সাথে দেখা করেছিলেন
এবং কর্ণেল বিশ্ববিদ্যালয়ে তাঁর গবেষণাগার দেখিয়েছিলেন ।
তিনি ডেস্কের দিকে এগিয়ে গেলেন এবং এই বইটিতে আমার জন্য লিখলেন,
''নীলের জন্য, একজন ভবিষ্যৎ জ্যোতির্বিজ্ঞানী ।
- কার্ল।''
দিনশেষে তিনি আমাকে বাস স্টেশনে ছেড়ে দিলেন ।
খুব বেশী বরফ পড়ছিল ।
তিনি তার ঘরের ফোন নম্বর লিখে দিলেন,
একটা কাগজের টুকরায় এবং বললেন, ''যদি বাস না আসে
আমাকে কল করো এবং আমার পরিবারের সাথে আমার ঘরে রাত্রিযাপন করো ।''
আমি ইতোমধ্যে জানতাম যে আমি একজন বিজ্ঞানী হতে চাই,
ঐ সন্ধ্যার পর আমি কার্লের কাছ থেকে শিখলাম
কি ধরণের মানুষ আমি হতে চাই ।
তিনি শুধু আমাকে নয় আরো অনেককে উদ্বুদ্ধ করেছেন
বিজ্ঞান পড়তে, পড়াতে এবং করতে ।
বিজ্ঞান হল একটি সম্মিলিত উদ্যোগ,
প্রজন্মের পর প্রজন্ম জুড়ে বিস্তৃত ।
এটি হল শিক্ষক থেকে শিক্ষার্থী এবং পুনরায় শিক্ষকে জ্ঞানের আলো স্থানান্তর ।
সেইসব লোকেদের একটা সংঘ যারা ইতিহাসের দিকে পিছনে
আবার নক্ষত্রের দিকে সামনে অগ্রসর হচ্ছে ।
এখন, এসো আমার সাথে ।
আমাদের যাত্রা কেবল শুরু হল ।